ขายสินค้าออนไลน์ต้องเสียภาษีอย่างไรบ้าง
รายได้จากการขายสินค้าออนไลน์ถือเป็นเงินได้พึงประเมิน ประเภทที่ 8 คือเงินได้จากการธุรกิจ การพาณิชย์ การเกษตร การอุตสาหกรรม การขนส่ง หรือการอื่น นอกจากที่ระบุไว้ตามประมวลรัษฎากร มาตรา 40 (1) - (7) ดังนั้น ผู้ขายสินค้าออนไลน์จึงมีหน้าที่ต้องเสียภาษีเช่นเดียวกับบุคคลทั่วไปนั่นเอง ทั้งนี้ การยื่นแบบภาษีทำได้ 2 แบบ คือ 
1. ภาษีครึ่งปี เฉพาะเงินได้พึงประเมินประเภทที่ 5 - 8 ที่ได้รับตั้งแต่เดือนมกราคม - มิถุนายน ของปีภาษีนั้น สามารถยื่นแบบฯ ได้ภายในเดือนกันยายนของปีภาษีนั้น โดยภาษีที่เสียนำไปเป็นเครดิตหักออกจากภาษีสิ้นปีได้ 
2. ภาษีสิ้นปี สามารถยื่นแบบรายการแสดงเงินได้พึงประเมินที่ได้รับตลอดปีภาษีนั้นภายในเดือนมีนาคมของปีถัดไป